สวัสดีค่ะ คือประจำเดือนมาล่าสุด 24 ต.ค แต่ตอนนี้ผ่านมาหลายวันแล้ว ซื้อที่ตรวจมาตรวจครั้งแรกขึ้น2ขีดแต่จางมาก เลยซื้อมาตรวจครั้งที่2 แต่ขึ้นขีดเดียว ตรวจตอนเช้าหลังตื่นนอนค่ะ แบบนี้มีโอกาสท้องไหมคะ ครั้งแรกวันที่ 30/11 ครั้งที่2 วันที่ 3/12 ขอบสำหรับคำตอบค่ะ
สวัสดีค่ะ หากประจำเดือนล่าสุดมาวันที่ 24 ต.ค. แล้วหลังจากนั้น ยังไม่มา แล้วได้ตรวจหาการตั้งครรภ์ในวันที่ 30 พ.ย. และ 3 ธ.ค. แล้วผลออกมาไม่ตรงกัน คือครั้งแรกขึ้นขีดที่ 2 จางๆ แนะนำควรลองตรวจซ้ำดูอีกครั้ง โดยตรวจให้ถูกต้องตามคำแนะนำข้างฉลาก และอ่านผลหลังการทดสอบที่ไม่เกิน 5 นาที ไม่ควรตั้งทิ้งไว้นานเกินแล้วจึงอ่านผล เพราะอาจขึ้นขีดที่ 2 ได้ ซึ่งเกิดจากรอบระเหยของปัสสาวะค่ะหากผลการตรวจครั้งที่ 3 ยังคงขึ้น 1 ขีด ก็แสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น